Ùdzél je płatny. Òbjimô 9 comiesãcznëch zjôzdów – wëkładów we Wejrowie, prakticznëch zajmów we Gduńskù i terenowëch we fòrie warkòwniów z fòlkloristicznyma karnama. Pierszi zjôzd je zaplanowóny na trzecy wikeńd stëcznika. Programa òbjimô nié le nôrodné tuńce, le téż zgłãbiwanié dzecnëch tuńcowëch zôbawów i fòrmów rëszaniô, tuńcowëch techników, binowégò rëchù, a téż ritmiczi i spòdlëcznëch wiadłów ò mùzyce. To mòże téż pòznac òbrzãdë i lëdowé tradicje i spòdlé jãzëka. Na wszelejaczé pëtania ò Trzecy Kùrs Tuńca òdpòwiôdają w Dzélu Mùzyczi w Mùzeùm Kaszëbskò-Pòmòrsczi Pismieniznë i Mùzyczi we Wejrowie. Do placówczi to je nót dac wëfùlowóné fòrmùlarë. Termin mijô 28 gòdnika.